[{"text_idx": "#000001", "text": "AC yn ymuno gyda phlant ysgol i gael llwybr saff i\u2019r ysgol"}, {"text_idx": "#000002", "text": "Mae Rhun ap Iorwerth AC wedi dod ynghyd gyda disgyblion Ysgol Rhosybol er mwyn gweld be ellid ei wneud i wella diogelwch are u ffordd i\u2019r ysgol."}, {"text_idx": "#000003", "text": "Yn dilyn llythyr gan Gyngor yr Ysgol, aeth Rhun draw yno i siarad gyda disgyblion blynyddoedd 5 a 6. Yn siarad wedi\u2019r ymweliad, dywedodd Rhun:"}, {"text_idx": "#000004", "text": "\u201cRoedd yn braf cael cyfarfod disgyblion blwyddyn 5 a 6 yn ysgol Rhosybol wedi i\u2019r cyngor ysgol ysgrifennu ataf am gerdded i\u2019r ysgol yn ddiogel. Roeddent wedi gobeithio cael croesiad sebra wrth yr ysgol, ond dywedwyd wrthym nad yw hyn yn opsiwn."}, {"text_idx": "#000005", "text": "\u201cOnd doedd y plant ddim yn barod i roi\u2019r ffidil yn y to, felly es draw i\u2019r ysgol i drafod gyda nhw pa opsiynau eraill hoffent eu gweld. Rydym yn awr wedi penderfynu ysgrifennu ar y cyd at y Cyngor i weld os byddai\u2019n bosib cael arwydd sy\u2019n fflachio 20mya yn ystod amseroedd cerdded i ac o\u2019r ysgol, neu os oes unrhyw fesurau diogelwch eraill y gallent eu hystyried."}, {"text_idx": "#000006", "text": "\u201cRoedd yn braf iawn gweld y plant mor frwd dros weithredu er lles eu hysgol a\u2019u cymuned. Tra roeddwn yno, cawsom gyfle i drafod pob math o bynciau eraill hefyd \u2013 o\u2019n hoff bynciau ysgol i ba mor gyffroes oeddem ni i gyd am wylio ti\u0302m pe\u0302l-droed Cymru yn yr Ewros!\u201d"}, {"text_idx": "#000012", "text": "Wrth ymateb i\u2019r cyhoeddiad bod \u2018Lloyds Bank\u2019..."}]